section_heading: A Little More Personal(Raw)
paragraph_text: U prosincu 2005. godine Lohan izdaje drugi album pod nazivom "A Little More Personal(Raw)". Album je startao na 20-om mjestu Billboardove ljestvice najpopularnijih albuma, no ostao je unutar prvih 100 mjesta punih šest tjedana. Kritike glazbenih kritičara bile su podvojene te su protumačili kako album sadrži previše osobnih problema sažetih u nekoliko pjesama. Lohan je kao prvi singl izabrala pjesmu "Confessions of a Broken Heart (Daughter to Father)" te je u pjesmi iznijela probleme koje je imala s ocem, u spotu za pjesmu glumila je i njena mlađa sestra Aliana Lohan. Sljedeći singl trebala je biti pjesma "I Live For The Day" te je ona poslana radio stanicama. Album je prodan u nešto manje primjeraka, no ipak je imao zlatnu nakladu. Također je bilo dosta govora o fotografijama koje se nalaze na albumu, gdje se vidi da je Lohan smršavila i izgledala ispijeno.